PROESELTJIES STORIELEKKERTE 10 (Voorheen Omnibus 10): Bloed skree, drié een twee; Groen Blaar; Alle… eBook by Annico van Vuuren Kobo Edition | chapters.indigo.ca
PROESELTJIES STORIELEKKERTE 10 (Voorheen Omnibus 10): Bloed skree, drié een twee; Groen Blaar; Alle…
PROESELTJIES STORIELEKKERTE 10 (voorheen: OMNIBUS 10) is nóg 'n spannende en roerende treffer deur Annico van Vuuren wat net nie misgeloop moet word nie. Die aanbieding is daarop ingestel om elke leser van 4 tot 104 vreugde te verskaf.
Twee van die verhale is 'n vollengte jeugroman met twee kortes as 'n toegif: Totale woordtelling: 78,700 met 285 bls om te geniet.
Die eerste verhaal: BLOED SKREE: DRIé EEN TWEE
Hoewel Miri, Tee en Ehin mekaar in 'n koshuis raakloop, is hierdie nie rêrig 'n skool- of koshuisverhaal nie. Dis húlle – al drie het reeds die donker kant van die lewe ervaar – se soeke na 'n eie identiteit: EN NA MEKAAR. Want hulle is 'n drieling met twee wat voor hulle derde verjaarsdag ontvoer is. Ehin is die soeker, sy hele bestaan draai om sy pogings om die verlore twee te vind. Miri is die vegter, maar een groot vrees oorskadu haar hele menswees. Tee is onmagtig om enige situasie te hanteer...
Dan is die bose oom Sam daar: Gaan hy daarin slaag om groot geld uit nóg 'n ontvoering te maak – want slaan die weerlig dan nie dikwels 'n tweede keer op dieselfde plek nie? Kan Oups, amper negentig, hulle beskerm?
Hoogspanning, intrige, hartroerende emosie…
Die tweede verhaal: GROEN BLAAR
Ons held is een van ons ou wêreld se weggooijongelinge. 'n Paar uur in sy lewe waar hy deur die Wind rondgepluk word in sy soeke na Son. En die wonder daarvan dat elkeen van ons, wat ook al ons omstandighede, uit die Wind kan opklim Son toe.
Die derde verhaal: ALLE STERRE BRAND NIE
Is 'n wetenskapfiksie-verhaal – vér in die toekoms:
Ons held, Yon (16) en heldin, Jalti (15) (hulle is beide grotendeels op hulself aangewese – 'n eensame bestaan vol onsekerheid.
Oom Heinu is een van die waaghalse wat op 'n jong ouderdom die destydse onherbergsame Mars in sy eenmansmodule aandurf. Hy maak vir hom om verskeie redes groot naam: Hy is die man wat die eerste variasie van WM (Wonder Mutant) – 'n middel wat haas enigiets genees (maar in sy onbewerkte vorm ook 'n dwelm is) in Sol se sonnestelsel vind. Dit maak die deur vir die VBI oop om die mensdom by die Interstellêre netwerk te betrek wat WM aan ander wêrelde verskaf. Daar word oral in Sol se stelsel na ander neerslae van WM gesoek, maar dusver kom dit net op Mars voor.
Oom Heindu is ook die man om die Bloukoppe te bevriend. Die Bloukoppe meng gewoonlik met g'n niemand nie. Dis alles vir Yon 'n riem onder die hart: As oom Heindu hom tog net Mars toe sou nooi – Mars die rooi ster aan die aarde se hemel wat nie brand nie...
Toe, tot almal se verbystering skryf die Bloukoppe 'n uitdaging uit: aan alle seuns van 16. Die wenner sou 'n jaar by hulle op Mars gaan deurbring. En al weet Yon, hy staan geen kans nie, word hy tog gekies!
Jalti se skokkende dag laat haar haar op 'n vragtuig Mars toe bevind – na haar pa toe. Maar haar pa het verdwyn…
Beleef saam met Yon en Jalti al hulle wedervaring op Mars: Hulle word deur rowers bedreig, en ook deur die molekulêre lewe op Mars en daar is Rux en die ander Bloukoppe en… en…
En die vierde: BLOU BALLON
Ons kleuterheld, tot die dood toe siek, moet om sy lewe veg. En die enigste skietgoed wat hy het, is sy onthou van alles wat mooi en lekker is op die plaas by Oupa en Ouma. Kan dit hom deur die donker dal trek?
Moenie hierdie vier treffers misloop nie!
Title:PROESELTJIES STORIELEKKERTE 10 (Voorheen Omnibus 10): Bloed skree, drié een twee; Groen Blaar; Alle…Format:Kobo ebookPublished:June 18, 2016Publisher:Annico van Vuuren
Customer Reviews of PROESELTJIES STORIELEKKERTE 10 (Voorheen Omnibus 10): Bloed skree, drié een twee; Groen Blaar; Alle Sterre brand nie; Blou Ballon